CELEX: 62015CN0269
Language: hu
Date: 2015-06-08 00:00:00
Title: C-269/15. sz. ügy: A Hof van Cassatie (Belgium) által 2015. június 8-án benyújtott előzetes döntéshozatal iránti kérelem – Rijksdienst voor Pensioenen kontra Willem Hoogstad; az eljárásben részt vesz: Rijksinstituut voor ziekte- en invaliditeitsverzekering

7.9.2015   
            
            
               HU
            
            
               Az Európai Unió Hivatalos Lapja
            
            
               C 294/26
            
         A Hof van Cassatie (Belgium) által 2015. június 8-án benyújtott előzetes döntéshozatal iránti kérelem – Rijksdienst voor Pensioenen kontra Willem Hoogstad; az eljárásben részt vesz: Rijksinstituut voor ziekte- en invaliditeitsverzekering
   (C-269/15. sz. ügy)
   (2015/C 294/32)
   Az eljárás nyelve: holland
   
      A kérdést előterjesztő bíróság
   
   Hof van Cassatie
   
      Az alapeljárás felei
   
   
      Felperes: Rijksdienst voor Pensioenen
   
      Alperes: Willem Hoogstad
   
      Az eljárásban részt vesz: Rijksinstituut voor ziekte- en invaliditeitsverzekering
   
      Az előzetes döntéshozatalra előterjesztett kérdés
   
   Úgy kell-e értelmezni a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (1) 13. cikkének (1) bekezdését, hogy azzal ellentétes az említett rendelet 1. cikke j) pontjának első bekezdése értelmében vett jogszabálynak nem minősülő belga kiegészítő nyugdíjrendszerek ellátásaira történő járulék-kivetés – például a wet betreffende de verplichte verzekering voor geneeskundige verzorging en uitkeringen, gecoördineerd op 14 juli 1994 (a kötelező egészségbiztosításról és táppénzbiztosításról szóló, 1994. július 14-i összehangolt törvény) 191. cikke (1) bekezdésének 7. pontja alapján végrehajtott levonás és a 1994. március 30-i wet houdende sociale bepalingen verschuldigde solidariteitsbijdrage (a szociális rendelkezésekről szóló törvény) 68. cikke alapján fizetendő szolidaritási hozzájárulás alkalmazása – akkor, ha az említett ellátások járnak a nem Belgiumban lakó és az említett rendelet 13. cikke (2) bekezdése f) pontjának megfelelően a lakóhelye szerinti tagállam szociális biztonsági rendszerébe tartozó jogosult részére?
   
      (1)  HL L 149., 2. o.; magyar nyelvű különkiadás 5. fejezet, 1. kötet, 35. o.